Ego Willelmus, Dei gratia Lingonensis épiscopus, notum facio presentibus et futuris quod Andreas, dominus Rubei-Montis, in periculum super provinciales hereticos constitutus, dedit et in perpetuam elemosinam concessit ecclesię Fonteneti, pro remedio animę et antecessorum suorum, per totam terram suam usum et aasentias, in bosco et in plano, et in aquis piscaturas, et pasturas, et in nemoribus pastiones, et foaguum, et rameam, et quicquid pastoribus et pecoribus in eisdem locis necesse fuerit, excepto quod si eorum animalia in pratis, vel bladis, dampnum fecerint, sine alia emenda capitale solum restituent. Laudavit etiam idem A. omnes elemosinas a predecessoribus suis eidem ecclesię factas, et elemosinas quam Hugo Curebois de quadam domo quę est apud Rubeum Montem eidem ecclesię fecit, et plateam que est juxta eamdem domum, quam Guido de Anceio predictę ecclesię dedit. Item donavit predictę ecclesię Guidonem, de Valchat, cum heredibus et omnibus tenementis suis. Et promisit eumdem garantire ab omni questu et exactione. Concessit etiam eidem G. et heredibus ejus aasentiam in terra sua, sicut et jam dictis fratribus. Hec autem omnia servare et tenere juramento interposito prefatus A. firmavit. Quod totum ut ratum habeatur sigilli nostri auctoritate roboravimus. Actum anno incarnati Verbi M°CC°X°.